86. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ, ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ  ΟΙΚΟΝΟΜΙΚΩΝ Αριθ.Δ2γ/οικ. 2337 της 22 Ιαν./28 Φεβρ.  1986 (ΦΕΚ Β΄ 74) Επέκταση διατάξεων του Νόμ. 1505/84, σε υπαλλήλους με σχέση εργασίας ιδιωτικού δικαίου, που έχουν μισθολογική αντιστοιχία σε βαθμό της κλίμακας της Δημοσιοϋπαλληλικής ιεραρχίας. 1.Εγκρίνουμε να επεκταθούν στο σύνολό τους, οι διατάξεις του Νόμ. 1505/84 «Αναδιάρθρωση μισθολογίου προσωπικού Δημοσίας Διοίκησης και άλλες συναφείς διατάξεις» (ΦΕΚ Α’ 194/84) στους υπαλλήλους πλην των ιατρών των νοσηλευτικών Ιδρυμάτων, που υπηρετούν στα ΝΠΔΔ αρμοδιότητας Υπουργείου Υγείας και Πρόνοιας, με σχέση εργασίας ιδιωτκού δικαίου, και έχουν μισθολογική αντιστοιχία σε ένα βαθμό της κλίμακας της Δημοσιοϋπαλληλικής ιεραρχίας. 2.Η κατάταξή τους στα Μ.Κ. θα γίνει με βάση τα τυπικά προσόντα, που απαιτήθηκαν κατά την αρχική πρόσληψή τους. 3.Η απόφαση αυτή, που ισχύει από 1 Φεβρ. 1986, να δημοσιευθεί στην Εφημερίδα της Κυβερνήσεως. 87. ΑΠΟΦ. ΥΦ/ΓΟΥ ΠΡΟΕΔΡΙΑΣ ΤΗΣ  ΚΥΒΕΡΝΗΣΗΣ, ΥΠΟΥΡΓΩΝ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ  ΚΑΙ ΟΙΚΟΝΟΜΙΚΩΝ Αριθ. Α3β/11.884 της 5 Φεβρ./14 Μαρτ.  1986 (ΦΕΚ Β΄ 103) Σύσταση θέσεων ειδικευόμενων γιατρών σε Νοσηλευτικά Ιδρύματα Ν.Δ. 2592/53 και Στρατιωτικά. 